Karina Lorentzen Dehnhardt (SF), 2023-05-25:
Det lyder godt.
Der er blank skærm heroppe nemlig.
Det studie har i hvert fald dokumenteret, at skærmforbrug på kort sigt har en stor effekt på børnenes trivsel i forhold til at få depression, angst og alt muligt andet, som er skadeligt for deres helbred.
Så vil jeg bare slutte af med et citat fra Kim Larsens fine sang, for jeg syntes, I skulle have det med.
Det er den, der hedder »De Smukke Unge Mennesker«.
Den er fra 1980'erne, og det var før ChatGPT, iPads og alt muligt, og den går sådan her: »Der var nogen som blev tilbedt/andre måtte nøjes med/digitale vuggestuer/og tilfældig kærlighed«.
Tak for ordet.
Tak for ordet.
Vi har nemlig en utrolig lang tradition for at beskytte børn i Danmark, og det skal vi da også have, når det handler om at beskytte børnenes digitale liv.
Vi har aldersgrænser på film, tatoveringer og alkohol i den fysiske verden, sågar for porno, men når det handler om den digitale verden, er der meget få begrænsninger for børn, og der er slet ikke nogen retshåndhævelse.
Nu skal vi altså have regler, som kan beskytte børnene i den digitale verden.
Nu må det simpelt hen være slut med udvalg, beretninger, undersøgelser, hvidbøger og venten på EU.
Nu skal vi videre med det, vi kan komme videre med.
Det er det selvfølgelig også, men det er det ikke kun.
Ved at sige det synes jeg, det bliver en dårlig undskyldning for ikke at gøre noget.
Det efterlader også de forældre, som knap nok forstår omfanget af, hvad det er, børnene udsættes for, på perronen, og de kæmper en ulige kamp med techfirmaer, som har massevis af penge, eksperter og tid.
Det så vi jo tydeligt i TV 2's program »Spionerne bag skærmen«, hvor dybt afhængige børn fortalte, at de bare ikke kunne holde op med at spille, at de stod op om natten for at gøre det i smug, og at mange af deres konflikter med forældrene handlede om skærmene.
Det gør de nemlig helt bevidst, og firmaerne kunne endda se, hvornår børnene blev trætte eller begyndte at kede sig, så de lige kunne sætte ind med et element, som gjorde, at børnene hang på lidt længere.
I SF vil vi ikke længere være med til, at vores børn udsættes for wild west-metoder, fastholdelsesmekanismer og adfærdsdesign, som sluger børnenes tid og penge; det samme gælder kaninhuller af selvskade og andet skadeligt indhold, datahøst, som sælges og bruges mod børnene selv, og aggressive algoritmer, som gør børnene afhængige af porno og suger dem ned i et hul af mistrivsel.
Det er nu 3 år siden, SF fremsatte det første forslag om en digital børnebeskyttelseslov, og det havde faktisk de fleste af elementerne med fra det her borgerforslag.
I alt fire forslag har vi fremsat, og i sidste uge fremlagde min kollega Lisbeth Bech-Nielsen så også et katalog til regulering af AI.
Allerede i 2020 bad vi regeringen om at se på hele det her kompleks af problemstillinger.
Senere kom vores forslag om alderstjek i forhold til at holde børnene ude af de forkerte steder og holde de voksne væk fra børnenes sider, og det er ikke blevet til ret meget andet end beretninger, hvidbøger, samråd, snakke, flere snakke, udmeldinger og nu også et nyt udvalgsarbejde.
Jeg synes ikke, den går længere.
Vi har spildt 3 år, og jeg synes ikke, vi kan spilde mere af børnenes tid med at vente på forslag fra EU, som også er gennemlobbyet og udvandet af techindustrien selv.
Nu må vi gøre det, vi kan.
Forslagsstillerne har faktisk gjort sig den umage at servere det her som et katalog.
Så lad os nu bare vedtage det og give børn og forældre et håb om, at vi fra nu af altså tager det her dødalvorligt.
skulle være en smileyordning, som kan guide forældrene i forhold til at vide, hvornår og hvordan der bliver brugt kunstig intelligens på sociale medier.
Altså, Digitalt Ansvar har jo kortlagt, hvordan børn og unge fastholdes i de her kaninhuller af selvskade, og det forhindrer dem i at blive raske.
Jeg er selvfølgelig glad for, at kulturministeren vil gøre noget, men hvad med at hæve aldersgrænsen til 15 år, som vi har foreslået, og indføre alderstjek i stedet for en smileyordning?
Det kan håndhæve adgangen.
Jeg tænker ikke, at der er noget, techgiganterne hellere vil have end en smileyordning.
Nul regulering er nemlig lige præcis, hvad de går og drømmer om.
Og så kunne vi sætte en digital grænse for porno på 16 år, ligesom vi har i butikkerne.
Mediesundhed for børn og unge har jo vist, hvordan børn bliver afhængige af porno, hvordan de møder den uønsket, og hvordan det ender med at påvirke dem rigtig negativt.
Og vi har jo sådan en grænse i den fysiske verden.
Dertil kommer, at vi efterhånden også har flere studier, som bekræfter den skadelige virkning af indholdet på børnenes skærme, f.eks. det amerikanske studie, der har kortlagt det for 9-10 årige børn, som har et stort skærmforbrug ...
Jeg har ikke nogen tid heroppe, så jeg kan ikke rigtig følge med.